laion/Wikipedia-Exotic huggingface dataset:
Underneath Your Clothes

Underneath Your Clothes (בעברית: מתחת לבגדים שלך) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. הסינגל יצא לאור ב-18 במרץ 2002. מבקרי המוזיקה שיבחו את הזמרת על הבחירה בשיר זה כסינגל השני מהאלבום. בנוסף, השיר נכנס למצעדי סוף שנה, מצעדי עשור ומצעדים רגילים. בארצות הברית השיר נחל הצלחה רבה כאשר בשיאו הגיע למקום ה-9, ובכך הפך לשלישי של הזמרת להיכנס לעשירייה הפותחת במצעד זה. בעולם, השיר נחל הצלחה רבה מבחינה מסחרית כאשר, בצרפת מכר כ-260,000 עותקים, ובנוסף הצליח למכור בבריטניה כ-200,000 עותקים. השיר נכתב על ידי שאקירה ולסטר מנדז, והופק על ידי שניהם. הווידאו קליפ המלווה את השיר התקבל באהדה בקרב מעריצי הזמרת ואף זכה לשבחי המבקרים. תחילה, ניתן לראות בווידאו קליפ את שאקירה, כשלראשה כובע שחור ומישהו משוחח איתה. לאחר מכן היא מתחילה לשיר את השיר. הקליפ צולם בשחור לבן, והוא בין היחידים של הזמרת שצולמו בסגנון זה כאשר קודמו היה סינגל עבר של הזמרת הנקרא "Tú" שצולם גם כן הוא בשחור לבן. בשנת 2009 כ-7 שנים לאחר צאתו המקורית של השיר, הווידאו קליפ הועלה לערוצה של הזמרת, ונכון למרץ 2019, השיר צבר למעלה מ-54 מיליון צפיות. במצעדים הסינגל זכה להצלחה עולמית והפך לאחד מהשירים המצליחים ביותר של הזמרת, כאשר נכנס למצעדי סוף שנה, מצעדי עשור, ולמצעדים רבים אחרים. במצעדים הגיע השיר למקומות גבוהים, ובנוסף הפך לשיר השלישי המצליח ביותר אצל הזמרת במצעד הבילבורד הוט 100 כאשר בשיאו הגיע למקום ה-9. מידע על היצירה "Underneath Your Clothes" באתר מיוזיק בריינז מידע על הסינגל "Underneath Your Clothes" באתר מיוזיק בריינז סרטון השיר "Underneath Your Clothes" באתר יוטיוב ARIA Charts - Accreditations - 2002 Singles, www.aria.com.au (באנגלית) IFPI Austria - Verband der österreichischen Musikwirtschaft, www.ifpi.at Ultratop Singles, ultratop.be "British single certifications – Shakira feat. Rihanna – Can't Remember To Forget You". Bundesverband Musikindustrie, BVMI | Datenbank, www.musikindustrie.de (בגרמנית) Professional Manufacturers, China Quality Suppliers on disqueenfrance.com, www.disqueenfrance.com "Archived copy". אורכב מ-המקור ב-2013-06-27. נבדק ב-2014-03-31. {{cite web}}: (עזרה) Steffen Hung, The Official Swiss Charts and Music Community, swisscharts.com Stats: SHAKIRA : The Receipts - Classic ATRL, classic.atrl.net (באנגלית) (ארכיון)
אולכסנדר קרוואייב

אולכסנדר אולכסנדרוביץ' קרוואייב (באוקראינית: Олександр Олександрович Караваєв; נולד ב-10 במרץ 1992 בקייב) הוא כדורגלן אוקראיני המשחק בעמדת הקשר בקבוצת דינמו קייב מהליגה האוקראינית ובנבחרת אוקראינה. החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2009 קודם לקבוצה הבוגרת. בשורות הקבוצה הבוגרת של שחטאר הוא לא שיחק באף משחק רשמי. הנהלת הקבוצה השאילה אותו לקבוצות אחרות: שתי עונות הוא שיחק בסבסטופול. בהמשך - שיחק שתי עונות במדי זוריה לוהנסק. בעונת 2016/2017 הוא הושאל לקבוצת פנרבחצ'ה מהליגה הטורקית. בתחילת עונה 2017/2018 חתם בקבוצת זוריה לוהנסק. בקיץ 2019 עבר לקבוצת דינמו קייב קרוואייב שיחק בכל שכבות הגיל של הנבחרות הלאומיות של אוקראינה. בתחילת 2007 שיחק את משחקו הראשון בשורות נבחרת הנערים של אוקראינה. לאחר 22 משחקים במדי נבחרת הנערים עבר לנבחרת הנוער של אוקראינה. הוא שיחק בנבחרת הנוער במשך שנתיים. מנבחרת הנוער המשיך קרוואייב לנבחרת הצעירה. הוא שיחק 26 משחקים, הבקיע שער 1. בנבחרת הלאומית של אוקראינה משחק קרוואייב מאז אוקטובר 2015. משחקו הראשון במדי הנבחרת היה מול מקדוניה במסגרת מוקדמות יורו 2016. הוא נכנס כמחליף בדקה 86. קרוואייב היה בסגל נבחרת אוקראינה ליורו 2016, אך לא שותף באף אחד מהמשחקים בטורניר. זומן לסגל הנבחרת ליורו 2020 והפעם לקח חלק בכל משחקי הנבחרת בטורניר. אליפות אוקראינה:2020/2021 הגביע האוקראיני: 2019/2020, 2020/2021 אולכסנדר קרוואייב, באתר Transfermarkt אולכסנדר קרוואייב, באתר Soccerway אולכסנדר קרוואייב, באתר WorldFootball.net אולכסנדר קרוואייב, באתר National Football Teams אולכסנדר קרוואייב, באתר FootballDatabase.eu
מארק שוורץ

מארק שוורץ (באנגלית: Mark C. Schwartz) (נולד ב-3 באפריל 1965) הוא קצין בדימוס בדרגת לוטננט גנרל בצבא ארצות הברית. בתפקידו האחרון כיהן כמתאם הביטחוני בין ישראל לרשות הפלסטינית. שוורץ סיים ב-1987 תואר ראשון במימון מאוניברסיטת המדינה של איידהו והתגייס לצבא ארצות הברית. שירת כמפקד מחלקת טנקים, סגן מפקד פלוגת שריון ועוזר קצין אג"ם בגדוד הראשון של הרגימנט המשוריין ה-72 בדרום קוריאה ובגדוד הראשון של רגימנט החי"ר ה-509 (ביום אויב) במרכז האימונים המשותפים בארקנסו. ב-1993 עבר לשרת בכוחות המיוחדים של הצבא. שירת בקבוצת הכוחות המיוחדים החמישית כמפקד פלגה, מפקד פלוגת מפקדה, מפקד פלוגה, קצין מבצעים גדודי וקצין מבצעים של הקבוצה. פיקד על הגדוד הרביעי להכשרת כוחות מיוחדים במרכז למצוינות המבצעים המיוחדים של הצבא. שימש קצין תכנון בפיקוד הכוחות המשותפים של נאט"ו בהולנד. באוקטובר 2007 מונה לסגן מפקד קבוצת הכוחות המיוחדים השלישית וסגן מפקד כוח המשימה המשותף למבצעים מיוחדים באפגניסטן ושירת בתפקיד זה עד יוני 2008. שימש קצין המבצעים של פיקוד המבצעים המיוחדים באפגניסטן. בשנים 2010–2012 פיקד על קבוצת הכוחות המיוחדים השלישית המספקת תמיכה למשימות באזור אחריות פיקוד אפריקה של ארצות הברית. שימש ראש מטה פיקוד המבצעים המיוחדים המשולבים, וסגן מפקד כוח המשימה המשותף למבצעים מיוחדים בפורט בראג. ב-2014 מונה לסגן מפקד כוח המשימה המשותף למבצעים מיוחדים באפגניסטן. ב-2015 מונה לסגן מפקד דיוויזיית הפרשים הראשונה. ביוני 2016 מונה למפקד המבצעים המיוחדים בפיקוד אירופה של ארצות הברית. באוגוסט 2018 מונה לסגן מפקד פיקוד המבצעים המיוחדים המשולבים. באוקטובר 2019 מונה למתאם הביטחוני בין ישראל לרשות הפלסטינית והועלה לדרגת לוטננט גנרל. שירת בתפקיד עד נובמבר 2021 כאשר במקומו מונה מייקל פנזל. לאחר שחרורו מכהן כעמית מחקר בתאגיד ראנד, והוא בעל חברת ייעוץ עצמאית. שוורץ בעל תואר שני בלימודי ביטחון לאומי ואסטרטגיה ממכללת המלחמה של הצי. במהלך שירותו עוטר בכוכב הארד עם אות V לאומץ לב. הוא נשוי לאליסון ואב לבן ובת. מדיה וקבצים בנושא מארק שוורץ בוויקישיתוף ביוגרפיה
אנתוני ג'ושוע

אנתוני ג'ושוע (באנגלית: Anthony Joshua; נולד ב-15 באוקטובר 1989) הוא מתאגרף בריטי, אלוף העולם לשעבר במשקל כבד והאלוף האולימפי (אולימפיאדת לונדון 2012). ג'ושוע נולד בווטפורד שבאנגליה, בן להורים ממוצא ניגרי. הוא גדל באנגליה ובניגריה. כנער הסתבך בתגרות וב-2008 נעצר וחויב בענידת אזיקים אלקטרוניים למשך שנה. בגיל 17 עבר ללונדון ולאחר מספר חודשים החל להתאמן באיגרוף. זכה להצלחה מהירה ונכלל בסגל נבחרת בריטניה באגרוף. במרץ 2011 נעצר על אחזקת קנאביס מתוך כוונה לסחור בו והושעה מהנבחרת. הוא הורשע ונגזר עליו עונש שנה של עבודות שירות. בהמשך השנה זכה באליפות בריטניה למתאגרפים חובבנים, הוא התחרה גם באליפות אירופה ובאליפות העולם בה גבר על האלוף המכהן והאלוף האולימפי רוברטו קאמרלה, בטרם הפסיד בגמר וזכה במדליית כסף. באולימפיאדת לונדון (2012) זכה במדליית זהב בקטגוריית משקל סופר כבד. הצלחתו זיכתה אותו בתואר חבר במסדר האימפריה הבריטית. באוקטובר 2013 ערך את הופעת הבכורה שלו בזירה כמקצוען וניצח את יריבו בנוקאאוט טכני בסיבוב הראשון. באוקטובר 2014 זכה באליפות העולם של התאחדות WBC. ב-2015 זכה באליפות בריטניה באיגרוף. בפברואר 2016 זכה באליפות העולם של התאחדות IBF, לאחר שגבר בנוקאאוט על האלוף המכהן צ'ארלס מרטין. באפריל 2017 גבר על ולדימיר קליצ'קו וזכה באליפות העולם של התאחדות IBO. במרץ 2018, ניצח את ג'וזף פארקר הניו זילנדי, לראשונה בקריירה המקצוענית שלו לא בנוקאאוט, וזכה באליפות העולם של ארגון WBO. במאי 2019 הפסיד בנוקאאוט טכני בסיבוב השביעי למתאגרף האמריקאי-מקסיקני אנדי רואיס, אף על פי שהיה פייבוריט ברור לפני הקרב. בדצמבר 2019 גבר על רואיס בנקודות והחזיר לעצמו את תאריו. בדצמבר 2020 שמר על תאריו לאחר ניצחון על קובראט פולב. בספטמבר 2021 נוצח בנקודות על ידי אלכסנדר אוסיק והפסיד את תאריו. הוא הפסיד לאוסיק גם בקרב חוזר בנערך באוגוסט 2022. מאזנו כמקצוען הוא 24–3. ג'ושוע אב לבן שנולד ב-2015. מדיה וקבצים בנושא אנתוני ג'ושוע בוויקישיתוף אתר האינטרנט הרשמי של אנתוני ג'ושוע (באנגלית) אנתוני ג'ושוע, ברשת החברתית פייסבוק אנתוני ג'ושוע, ברשת החברתית אקס (טוויטר) אנתוני ג'ושוע, ברשת החברתית אינסטגרם אנתוני ג'ושוע, סרטונים בערוץ היוטיוב אנתוני ג'ושוע, באתר הוועד האולימפי הבין-לאומי אנתוני ג'ושוע, באתר olympedia.org אנתוני ג'ושוע, באתר BoxRec אנתוני ג'ושוע, באתר שרדוג אנתוני ג'ושוע, באתר טאפולוגי אליסף דעואל, הדבר הגדול הבא: אנתוני ג'ושוע שולט בזירה, באתר ynet, 16 במאי 2015 אמיר ענבר, בחייו מלאי הקרבות של אנתוני ג'ושוע, זה כנראה הגדול מכולם, באתר הארץ, 29 באפריל 2017
ג'וליה פורד

ג'וליה פורד (באנגלית: Julia Ford; נולדה ב-7 באוגוסט 1963) היא שחקנית ובמאית קולנוע וטלוויזיה אנגלייה. פורד נולדה בעיר צ'סטר שבמחוז צ'שייר. היא הופיעה במגוון רחב של סרטים, סדרות טלוויזיה ומחזות בקולנוע בטלוויזיה בתיאטרון וברדיו. בין השאר שיחקה בסדרות "להעיר את המתים", "עדות אילמת", "רציחות במידסומר" בדמות אן קינסי בסדרה "All About George". עוד הופיעה בסדרה "The Street", בסרטי הטלוויזיה "Red Riding" ו-"Coming Down The Mountain", בסדרה "Insiders", ובמיני-סדרה "Island at War". ב-2009 שיחקה בתפקיד פלר בסדרה "כמעט אנושיים" ובדמות ג'ין בפרק "Bully" בסדרה "Moving On". היא גילמה אישה מופרעת בשם מורין בסדרה "לגדול בלי בושה" של ערוץ 4. ב-2013 הופיעה בתפקיד מרי מקלאוד בסדרת הדרמה של ה-BBC "פרנקי". בקולנוע שיחקה פורד בסרטים "Now is Good" בתפקיד סאלי, ב-"I'll tell you", ובדמות סנדרה בסרט "חברות אמת". בגיל 23 שיחקה בתפקיד ראשי בדמות אגנס במחזה "בית ספר לנשים" מאת מולייר בתיאטרון הלאומי. תפקידים נוספים שלה בתיאטרון היו בדמות ואלרי בהפקה המקורית של המחזה "The Weir" בתיאטרון רויאל קורט, בתפקיד אופליה לצדיו של אלן ריקמן במחזה "המלט", ובדמות הירו במחזה "מהומה רבה על לא דבר" לצדו של רייף פיינס עם רויאל שייקספיר קומפני. ב-1992 הופיעה פורד בתפקיד האני במחזה "מי מפחד מווירג'יניה וולף?" ובתפקיד נורה במחזה "בית בובות" בתיאטרון וולסי באיפסוויץ'. ב-2011 כיכבה בתפקיד אמנדה במחזה "מוגדישו" מאת ויוויאן פרנצמן בתיאטרון רויאל אקסצ'יינג' במנצ'סטר, ובהמשך בתיאטרון ליריק בהאמרסמית'. עוד ב-2011 גילמה את ליידי מקבת' לצדו של דייוויד מוריסי בתפקיד הראשי במחזה "מקבת'" בתיאטרון אברימן בליברפול. ב-2015 וב-2016 שיחקה בתפקיד לידיה למברט במחזה "Husbands and Sons" בתיאטרון הלאומי בכיכובה של אן מארי דאף ובבימויה של מריאן אליוט. בנובמבר 2012 הופיעה פורד בדרמה של BBC1 "הסוד של קריקלי הול" בתפקיד איירין ג'אד. ב-2014 השתתפה בסדרת הטלוויזיה "עמק האושר" בדמות ג'ני וית'ריל. עוד שיחקה בתפקיד לורה בדרמה זוכת הפרסים "Don't take my Baby" של ה-BBC. בימוי פורד ביימה סרטים קצרים אחדים בהם "The Enlightenment" מאת מוירה בופיני בכיכובם של קלייר סקינר, טום ברק וג'מה לורנס. היא ביימה שישה פרקים בסדרה "רופאים" של ה-BBC; ארבעה פרקים בסדרה עטורת השבחים "Moving On" של ג'ימי מקגאוורן; שני פרקים בסדרה לילדים "Stepping Up" של ערוץ CBBC שזכה בפרס באפט"א ב-2013. עוד ביימה את הדרמה "Secrets and Words" של ה-BBC, ו-"Up!" מאת ג'ורג'יה פריצ'ט. ג'וליה פורד, במסד הנתונים הקולנועיים IMDb (באנגלית) Julia Ford on Internet Movie Database "BBC One – The Secret of Crickley Hall, Episode 3". BBC Website. נבדק ב-2 בינואר 2013. {{cite news}}: (עזרה)
שבשבת (תוכנית טלוויזיה)

שבשבת הייתה תוכנית טלוויזיה אשר מסרה את תחזית מזג האוויר ושודרה בערוץ הראשון של רשות השידור. התוכנית עלתה לשידור ביוני 1989, ביוזמת חיים יבין שהגיש בזמנו את מהדורת מבט. לפני ייסוד התוכנית נקראה תחזית מזג האוויר על ידי מגיש החדשות, בסיום מבט לחדשות, למעט במקרים של מזג אוויר חריג בהם הובא סיקור במועד מוקדם יותר. התוכנית נוסדה לאור החלטה בטלוויזיה הישראלית כי את תחזית מזג האוויר יגישו חזאים מקצועיים, כפי שהיה מקובל אז באירופה ובארצות הברית. לצורך הגשת התחזית בטלוויזיה נבחנו חזאים מן השירות המטאורולוגי הישראלי, ולאחר מבחן בד נבחרו לתפקיד ששון נתן, אורי בץ ואליעזר דנציגר, ואליהם צורף דני רופ ששירת במרכז המטאורולוגיה של חיל האוויר. התוכנית הוקלטה מראש, ושודרה בסיום מהדורת החדשות. לאחר שהוחלט שהתחזית תהיה חלק מהשידור החי של המהדורה, הגיעה "שבשבת" לסיומה, ושרון וכסלר הצטרפה למגישי התחזית. חן קוטס-בר, הוריקן בכוס תה, באתר nrg‏, 11 בפברואר 2005 דפנה ברמלי, ‏מה הם מבינים? החזאים יוצאים להגנת המקצוע, באתר גלובס, 13 בנובמבר 2015 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מריה תרזה מאוסטריה-אסטה

האם התכוונתם ל... מריה תרזה מאוסטריה-אסטה, מלכת סרדיניה (1773–1832) - בתו של הארכידוכס פרדיננד, דוכס ברייזגאו, ואשתו של ויטוריו אמנואלה הראשון, מלך סרדיניה. מריה תרזה מאוסטריה-אסטה (1849–1919) – אשתו של לודוויג השלישי, מלך בוואריה.
בית הספר למלאכה

האם התכוונתם ל... בית הספר למלאכה (כפר חב"ד) בית הספר הריאלי http://www.admin.technion.ac.il/bosmat/History/Chap18.html
Objection (Tango)

(Objection (Tango (בעברית: התנגדות (טנגו)) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. הסינגל יצא לאור ב-6 ביולי 2002. השיר הוא אחד מהשירים המצליחים ביותר של הזמרת, כאשר זכה להצלחה רבה מבחינה מסחרית, והצליח להגיע לחמישיות הפותחות במצעדים רבים בכל רחבי העולם. לשיר יצאה גם גרסה מצליחה בספרדית הנקראת "Te Aviso, Te Anuncio", תחילה לווידאו קליפ בערוצה של הזמרת קראו בשם זה, אך לאחר כמה שנים שונה השם של הווידאו קליפ ל-"(Objection (Tango" מסיבות לא ברורות. הווידאו קליפ של השיר צולם ובוים על ידי דייב מאיירס. הכוריאוגרפיה בווידאו קליפ נוהלה על ידי טינה לנדון. הווידאו קליפ מתחיל כאשר ניתן לראות את שאקירה רוקדת טנגו עם גבר בסביבת בר משקאות. לאחר מכן היא חושדת שהוא בוגד בה ולכן היא עוקבת אחריו במכונית צהובה, ומצליחה לזהות אותו כשהוא נכנס למועדון ופתאום מגיעה אליו אישה אחרת אותה שיחקה השחקנית הוואי טבתה טיילור. לאחר ששאקירה מגלה שבן זוגה בוגד בה יש סצנה שכולה קריקטורה ובה ניתן לראות את שאקירה נכנסת למועדון ומתחילה להרביץ לבן זוגה ולמאהבת שלו. לאחר ששאקירה הביסה את בן זוגה, רצף האנימציה מסתיים ורואים שזה היה רק בדמיון של הזמרת, אך לאחר כמה רגעים מגלים שזה מה שהולך לקרות. כששאקירה נכנסת למועדון היא מנסה להרביץ לבן זוגה ולבת ולמאהבתו אך ברגעים ספורים היא מובסת ועפה על שולחן מזכוכית שמתנפץ. בעוד שאקירה מנסה לקום, שני גברים דמויי גיבורים קומיים, (שאחד מהם גולם על ידי דן סאות'וורת'), נחלצים לעזרתה במהירות. כבן זוגה מנסה לתת אגרופים לחזהו של אחד משני הגיבורים הקומיים, הגיבור הקומי מצחקק ומרים את בן זוגה של שאקירה באוויר וזורק אותו על הבר משקאות. לאחר כל המאורעות שאקירה תולה את בן זוגה ומאהבתו על גלגל דמוי דיסק מזהב והם מסתובבים במהירות רבה, דבר אשר מלווה במוזיקה חזקה של גיטרות חשמליות. השיר נכון למרץ 2020, צבר למעלה מ-200 מיליון. הווידאו קליפ זכה לאהדה רבה מצד המבקרים. במצעדים השיר נחל הצלחה רבה, ואף הצליח להגיע לצמרות של כמה וכמה מצעדים. מידע על היצירה "Objection (Tango)" באתר מיוזיק בריינז סרטון השיר "Objection (Tango)" באתר יוטיוב shakiraVEVO (2009-11-24), Shakira - Objection (Tango), נבדק ב-2017-08-16 ARIA Charts - Accreditations - 2002 Singles, ‏2009-04-20 Watch Jennifer Lopez and Shakira's dazzling Super Bowl Halftime show, www.officialcharts.com (באנגלית) IFPI Norsk platebransje, ‏2011-07-24 IFPI Norsk platebransje, ‏2011-07-24 Snepmusique.com, le site du Snep, ‏2013-10-21 Stats: SHAKIRA : The Receipts - Classic ATRL, classic.atrl.net (באנגלית) (ארכיון)
רישוי מכונות כתיבה ומכונות צילום ברומניה

בתקופות מסוימות, ברומניה, החזקת מכונת כתיבה הצריכה קבלת רישיון מהרשויות. סידור זה נקבע בתקופה הסטליניזם בשנות החמישים של המאה העשרים. ב-1962, בהחלטה 1400/1962, עודכנו התנאים לקבלת רישיון וב-1964 ההחלטה בוטלה. ב-28 במרץ 1983 פורסמה החלטה מספר 98, שקבעה מתי ובאיזה תנאים אפשר להחזיק מכונת כתיבה או מכונת צילום. החזקת מכונות צילום הותרה רק למוסדות ונקבעו סדרי פיקוח קפדניים. לאנשים פרטיים הייתה אפשרות לבקש רישיון להחזקת מכונת כתיבה, אם לא נכללו בין אלה שעברם סיווג אותם כמסוכנים למשטר או לביטחון המדינה. לשם קבלת הרישיון להחזקת מכונת כתיבה נדרש האזרח לפנות למשטרה, להגיש בקשה בצירוף פרטי מכונת הכתיבה ודף מודפס עם כל סימני הדפוס של המכונה. נאסרה לחלוטין השכרה או השאלה של מכונות כתיבה ולאחר כל תיקון של מכונת כתיבה הבעלים היה חייב להגיש למשטרה דף חדש של סימני הדפוס של המכונה. הדף נדרש בשלושה עותקים ללא נייר קופי. הרישיון היה זקוק לחידוש פעם בשנה ולשם חידוש הרישיון צריך היה להגיע לתחנת המשטרה עם מכונת הכתיבה ולעיתים זה יצר בעיה לוגיסטית עבור בעלי מכונות כתיבה כבדות במיוחד, שהיו צריכים להביא אותן ולעמוד איתן בתור ליד הכניסה למשטרה המקומית נקבעו סדרים חמורים עבור מכונות הכתיבה המצויות במוסדות השונים, כדי לפקח על השימוש בהן. נקבעו גם סדרים למצבים של אובדן, מות הבעלים, ירושה וכדומה. מתוך הסעיפים השונים מסתמנת הכוונה למנוע סאמיזדאט. חוק זה בוטל רק לאחר המהפכה הרומנית (1989). La Miliţie cu maşina de scris (ברומנית) Din epoca Ceauşescu: Autorizaţie pentru maşina de scris (ברומנית) בקישור יש תצלום של רישיון להחזקת מכונת כתיבה DECRET NUMAR: 98 DIN 28/03/83 privind regimul aparatelor de multiplicat, materialelor necesare reproducerii scrierilor si al masinilor de scris (ברומנית) Dusmanul din umbra al regimului comunist: masina de scris (ברומנית) Maşina de scris la control! (ברומנית)
חדשות השבוע

האם התכוונתם ל... חדשות השבוע (מהדורת חדשות) – מהדורת החדשות המרכזית של תאגיד השידור הישראלי חדשות השבוע (מקומון) – רשת מקומונים בראשון לציון והסביבה
טובה פינק

טובה פינק (נולדה בשנת 1959) היא אתלטית ישראלית בעבר, אלופת ישראל (1973) ואלופת המכביה התשיעית (1973) בקפיצה לרוחק. בשנת 1976 הייתה לאצנית הישראלית השנייה שירדה מגבול 12 שניות בריצת 100 מטר, אחרי אסתר רוט-שחמורוב. פינק התאמנה בקבוצת הפועל תל אביב, בהדרכתו של סטפן קובלסקי. באליפות ישראל שנערכה בסוף יוני 1973 זכתה פינק במדליית זהב בקפיצה לרוחק בתוצאה של 5.44 מטר, לפני מיה קלה ממכבי חיפה (5.39 מטר) וסמדר לובנו מהפועל העמקים (5.33 מטר). שלושה שבועות לאחר מכן, בתחרויות האתלטיקה של המכביה התשיעית שנערכו ביולי אותה שנה, זכתה פינק במדליית זהב בקפיצה לרוחק בשיא אישי חדש של 5.62 מטר, התוצאה הרביעית בטיבה בכל הזמנים של אתלטית ישראל, באותה העת, לפני מיה קלה (5.58 מטר) וזיוה רבינוביץ' מישראל (5.44 מטר). בתחרות שנערכה בתל אביב ב-24 במאי 1975 השוותה פינק בריצת 60 מטר את השיא הישראלי לקדטיות (עד גיל 18) בתוצאה של 7.5 שניות, השיא עדיין קיים, נכון ל-2017. בתחרות שנערכה ברמת אביב ב-8 במאי 1976 זכתה פינק במדליית כסף בריצת 200 מטר בתוצאה של 25.5 שניות (מדידה ידנית). חודש לאחר מכן, בתחרות שנערכה במיינץ, גרמניה ב-9 ביוני היא זכתה במדליית זהב בריצת 100 מטר בשיא ישראלי חדש לקדטיות (עד גיל 18) בתוצאה של 11.7 שניות (מדידה ידנית) ובכך הייתה לאצנית הישראלית השלישית בהיסטוריה שירדה מגבול 12 שניות, השיא עדיין קיים, נכון ל-2017. שבועיים לאחר מכן, בתחרות שנערכה באורליאן, צרפת ב-26 ביוני היא קבעה בריצת 100 מטר שיא אישי חדש של 11.99 שניות ובכך הייתה לאתלטית הישראלית השנייה בהיסטוריה שירדה מגבול 12 שניות, אחרי אסתר רוט-שחמורוב. ריצת 100 מטר: 11.99 שניות (1976) ריצת 100 מטר: 11.7 שניות, מדידה ידנית (1976) ריצת 200 מטר: 25.5 שניות, מדידה ידנית (1976) קפיצה לרוחק: 5.62 מטר (1973) נערי חיפה - אלופי "הפועל" באתלטיקה, מעריב, 18 במרץ 1973 שיא נוער ב-2 ק"מ מכשולים באליפות הפועל בא"ק, דבר, 13 במאי 1973 ספורטאי השנה, מעריב, 11 באוקטובר 1976 50 התוצאות הטובות בכל הזמנים - 100 מטר נשים, באתר איגוד האתלטיקה בישראל 50 התוצאות הטובות בכל הזמנים - 200 מטר נשים, באתר איגוד האתלטיקה בישראל 50 התוצאות הטובות בכל הזמנים - קפיצה לרוחק נשים, באתר איגוד האתלטיקה בישראל יעקב פתאל, באליפות ישראל - וכמבחן לקראת המכביה ה-9, דבר, 24 ביוני 1973 יורם רייס, שיאי המכביה החדשים בא"ק לא חיפו על הרמה הירודה, דבר, 16 ביולי 1973 קדטיות מתחת לגיל 18, באתר איגוד האתלטיקה בישראל
מרי לו

האם התכוונתם ל... אישים מרי לו ויליאמס – מלחינה, מעבדת ופסנתרנית ג'אז אמריקאית מרי לו (סופרת) – סופרת הידועה מספרה אגדה ורומנים אחרים מרי לו גוד – כימאית אי-אורגנית אמריקאית מרי לו רטון – מתעמלת עבר אמריקאית אחר מרי לו (שיר) – שיר שכתבה מירית שם אור והלחין צביקה פיק מרי לו (מחזמר) – מחזמר ישראלי מאת דן אלמגור וסטיבן דקסטר (אנ'), המבוסס על שירי צביקה פיק וסיפור מאת מירית שם אור מרלו (פירושונים)
סרגיי בריליוב

סרגיי בוריסוביץ' בריליוב (ברוסית: Сергей Борисович Брилёв; בספרדית: Sergey Borisovich Brilev; נולד ב־24 ביולי 1972) הוא עיתונאי, במאי טלוויזיה, מפיק טלוויזיה, עורך, קריין טלוויזיה מוביל ברוסיה, שמכהן כסמנכ"ל ערוץ רוסיה-1 והוא מנחה ומגיש תוכנית החדשות "חדשות בשבת" (Вести в субботу) בערוץ "רוסיה-1" של החברה הרוסית לרדיו וטלוויזיה. נולד בהוואנה, קובה וגדל באקוודור ואורוגוואי. למד במכון ללימודי שפות במונטווידאו והמשיך לימודיו גם במכון ליחסים בינלאומיים במוסקבה. דובר ספרדית ואנגלית. מאז 1995 עובד ב-VGTRK. לאורך הקריירה שלו ראיין אישים רבים לרבות נשיאי מדינות אמריקה הלטינית ונשיאי חבר המדינות, ראש ממשלת בריטניה דייוויד קמרון, נשיאי ארצות הברית ג'ורג' וו. בוש וברק אובמה ונשיא ברית המועצות מיכאיל גורבצ'וב, ראשי ממשלת רוסיה, שרי החוץ של רוסיה וגם ראיין את נשיאי רוסיה דמיטרי מדבדב וולדימיר פוטין (איתו אף התיישב לריאיון ארוך עבור סרטו התיעודי "הנשיא"). באוקטובר 2018 זכה בפרס TEFI בקטגוריית מנחה חדשות הערב הטוב ביותר, על הגשת התוכנית "חדשות בשבת". הופיע בהופעת קמע בתפקיד עצמו בסרט "פלישה". מדיה וקבצים בנושא סרגיי בריליוב בוויקישיתוף אתר האינטרנט הרשמי של סרגיי בריליוב סרגיי בריליוב, ברשת החברתית פייסבוק סרגיי בריליוב, ברשת החברתית אקס (טוויטר) סרגיי בריליוב, ביישום טלגרם סרגיי בריליוב, ברשת החברתית אינסטגרם סרגיי בריליוב, ברשת החברתית VK סרגיי בריליוב, סרטונים בערוץ היוטיוב סרגיי בריליוב באתר "רוסיה-1" ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
מאסימו קאררה

מאסימו קאררה (באיטלקית: Massimo Carrera; נולד ב-22 באפריל 1964) הוא כדורגלן עבר ומאמן כדורגל איטלקי. כיהן כממלא מקום המאמן ביובנטוס ב-2012 וכיהן כעוזר מאמן ביובנטוס, בנבחרת האיטלקית ובספרטק מוסקבה. בשנת 2016 הוזמן למוסקבה וכיהן כעוזר מאמן בספרטק מוסקבה. באוגוסט 2016 הפך למאמן הראשי במקומו של דמיטרי אלניצ'ב וכיהן כמאמן שנתיים במהלכן הוביל את ספרטק לזכייה בליגת העל הרוסית בכדורגל לראשונה מזה 16 שנה. בסיום עונת 2016/2017, הוכתר למאמן העונה בליגה הרוסית. קאררה החל את הקריירה שלו בקבוצת הנוער של פרו ססטו, אך עלה לגדולה בקבוצת בארי ולאחר חמש עונות עבר ליובנטוס ובשלב מסוים זומן לשחק בנבחרת האיטלקית אך שיחק בשורותיה במשחק ידידות בודד. ב-1993 זכה עם הקבוצה בגביע אופ"א, לאחר ניצחון 6-1 בסיכום שני מפגשי הגמר על בורוסיה דורטמונד. בנוסף זכה בשורות יובנטוס באליפות ליגת העל האיטלקית בכדורגל, בגביע האיטלקי, בליגת האלופות, בגביע אופ"א ובסופרקאפ האיטלקי ובסיום עונת 1996 עבר לקבוצת אטלנטה, בה היה לקפטן הקבוצה. בסיום עונת 2007/2008, בגיל 44, החליט לפרוש ממשחק ולהתמקד באימון. עבד כעוזר מאמן במספר קבוצות. ב-2012 היה למלא מקום המאמן ביובנטוס ולאחר מכן היה לעוזר מאמן. ב-2013 הואשם בהריגה לאחר שדרס למוות 2 נשים ונעצר לשנתיים. ב-2016 עזב לספרטק מוסקבה וכיהן כעוזר מאמן וממלא מקום. באוגוסט 2016 היה למאמן הראשי של הקבוצה והביא אותה לזכייה באליפות המדינה ובפתח עונת 2017/2018 זכה עמה גם בסופרקאפ הרוסי. בשל הצלחתו עם ספרטק זכה בפרס במסגרת טקס פרסי "ספסל הזהב" באיטליה בתור המאמן האיטלקי המצליח ביותר בליגה זרה. פוטר באוקטובר 2018 בעקבות רצף נטול ניצחונות. במקומו מונה ראול ריאנצ'ו למאמן ספרטק. בדצמבר 2019 מונה למאמן קבוצת הכדורגל א.א.ק. אתונה. בסך הכל, ב-20 משחקים בהדרכתו, הקבוצה צברה רצף של 17 משחקים ללא הפסד. א.א.ק העפילה לפלייאוף הליגה לאחר שסיימה במקום השני בעונה הסדירה והעפילה לגמר הגביע היווני בכדורגל. בפברואר 2021 מונה לאמן את בארי מסרייה ג'. איטליה בארי אליפות הליגה האיטלקית השנייה: 1988/89 מחזיקת גביע מיטרופי: 1990 איטליה יובנטוס אליפות ליגת העל האיטלקית: 1994/95 מחזיקת הגביע האיטלקי: 1994/95 מחזיקת הסופרקאפ האיטלקי: 1995 מחזיקת גביע אופ"א: 1992/93 אליפות ליגת האלופות: 1995/96 איטליה יובנטוס מחזיקת הסופרקאפ האיטלקי: 2012 רוסיה ספרטק מוסקבה אליפות ליגת העל הרוסית בכדורגל: 2016/17 מחזיקת הסופר קאפ הרוסי: 2017 מאמן העונה בליגת העל הרוסית בכדורגל: 2016/17 פרס אוהדי ספרטק מוסקבה — "חזיר הבר המוזהב" 2017. מדיה וקבצים בנושא מאסימו קאררה בוויקישיתוף אתר האינטרנט הרשמי של מאסימו קאררה מאסימו קאררה, ברשת החברתית אינסטגרם מאסימו קאררה, באתר Transfermarkt מאסימו קאררה, באתר WorldFootball.net מאסימו קאררה, באתר National Football Teams מאסימו קאררה, באתר FootballDatabase.eu פרופיל המאמן, באתר Transfermarkt איטליה: מאמנה לשעבר של יובנטוס נשלח למאסר על הריגה, באתר וואלה, 21 במאי 2013 עוזי דן, האיטלקי שהפך את ספרטק מוסקבה לקבוצה עם בשר, באתר הארץ, 8 במאי 2017 אלברט מוסטובוי, הנשק הסודי של ספרטק מוסקבה, באתר ynet, 24 בינואר 2017 מיכאל יוכין‏, אלוף לפני קונטה: מאסימו קאררה מצעיד את ספרטק מוסקבה לתואר סנסציוני, באתר וואלה, 17 באפריל 2017 "Juventus » Fixtures & Results 2012/2013". World Football. "РФС назвал Карреру лучшим тренером сезона". Sport-Express.Ru. «Спорт-Экспресс». 2017-05-22. "Болельщики «Спартака» наградили Карреру Золотым Кабаном". Sports.Ru. Tribuna Digital. 2017-06-19. מאסימו קאררה, בביצוע Массимо Каррера получил Золотого кабана, סרטון באתר יוטיוב